
І. ОБЩА ИНФОРМАЦИЯ 

1.1. Предметът на обществената поръчка е: „Доставка на медикаменти за нуждите на „Многопрофилна болница за активно лечение – Луковит“ ЕООД по обособени позиции” съгласно техническа спецификация на  възложителя. 

Спрямо условията за провеждане на процедурата, нерегламентирани в Документацията за участие, се прилагат разпоредбите на Раздел ІІ от Глава двадесет и пета от ЗОП, а субсидиарно, на основание чл.177 от ЗОП: Части първа и втора от ЗОП, Правилника за прилагането на ЗОП,  както и относимите национални и международни нормативни актове (законови и подзаконови), регулиращи дейностите от обхвата на възлагане, съобразно спецификите на предмета на  настоящата обществена поръчка, включително и тези, относими към различните хипотези на участие на конкретни стопански субекти – местни и/или чуждестранни физически и/или юридически лица, спрямо административно-правната уредба, правосубективността и техническите възможности, за които лица са от значение релевантните и приложими нормативни разпоредби, регистрационни и лицензионни режими.
Описание на обществената поръчка: Доставка на медикаменти за нуждите на „Многопрофилна болница за активно лечение – Луковит“ ЕООД по следните обособени позиции:

- Обособена позиция № 1 Медикаменти-  без антимикробни средства. Обособена позиция № 1 обхваща  344 броя номенклатури. 

- Обособена позиция № 2 Антиинфекциозни продукти със системно приложение. Обособена позиция № 2 обхваща  41  броя номенклатури.
1.2. Възложител: Управителят на „МБАЛ - ЛУКОВИТ" ЕООД.

1.3. Целта на обявената процедура „Публично състезание“ е избор на изпълнител/и и сключването на договор/и за доставка на лекарствени продукти за нуждите на „МБАЛ - ЛУКОВИТ" ЕООД, гр. Луковит. 

1.4. Видовете и прогнозни количества лекарствени продукти са посочени в Техническата спецификация на възложителя – таблици Образец №9 и Образец №10, съответно за Обособена позиция № 1 и Обособена позиция № 2, неразделна част от настоящата документация. 
1.5. Място на изпълнение:. всички лекарствени продукти ще се доставят до болничната аптека на „МБАЛ - Луковит” ЕООД с административен адрес гр.Луковит - 5770, ул. „Княз Борис 1” № 52.
1.6. Срок за изпълнение на поръчката: Договорът се сключва за срок от 12 (дванадесет) месеца, считано от  датата на подписването му и е в сила до сключване на нов договор от Възложителя, след провеждане на процедура, съгласно изскванията на ЗОП.

Договорът може да бъде прекратен или неговото изпълнение по една или повече номенклатурни единици  и преди изтичане на договорения срок, едностранно от Възложителя с 14-дневно писмено предизвестие, без да дължи неустойки или обезщетения на Изпълнителя и без необходимост от допълнителна обосновка, в случай  че Централния орган за възлагане на обществени поръчки в сектор «Здравеопазване» /ЦОВОПСЗ/ е провел процедура за централизирана доставка на лекарствени продукти, има сключени рамкови споразумения от ЦОВОПСЗ с избрани изпълнители, за съответните лекарствени продукти, предмет на настоящия договор и Възложителя е заявил, че ще се възползва от сключените по процедурата рамкови споразумения.
1.7. Обособени позиции: две обособени позиции:

Обособена позиция №1 - „Медикаменти-  без антимикробни средства”

Обособена позиция №2 - „Антиинфекциозни продукти със системно приложение”
Внимание: Всяка обособена позиция включва отделни номенклатурни единици, като всеки участник следва да представи само една оферта за един, няколко или всички номенклатурни редове (единици) от спецификацията на Възложителя. Не се допуска представянето на различни варианти. Номенклатурните единици, съставящи всяка от обособените позиции са подробно описани в Техническа спецификация към документацията за участие.
Внимание: Критериите за подбор за всички обособени позиции са еднакви. Възложителят допуска документите по чл.39, ал.2 от ППЗОП да се представят общо.
Внимание: Минималните изисквания към офертите, които са за част от номенклатурите в обособените позиции са същите както за обособените позиции.
Внимание: Оценяването на офертите, които са подадени за част от номенклатурите по обособените позиции се извършва по посочената методика за оценка.

2. Правно основание, ред за възлагане и прогнозна стойност

2.1. На основание чл. 18, ал. 1, т. 12 ЗОП във връзка с чл. 20, ал. 2, т. 2 от ЗОП настоящата обществената поръчка се възлага чрез публично състезание по реда и при условията на чл. 178-181 от ЗОП и ППЗОП.
2.2.Максималната прогнозната стойност: 260 000 лева /двеста и шестдесет  хиляди лева/ без ДДС, като за Обособена позиция № 1 прогрозната стойност възлиза на 210 000 лева /двеста и десет хиляди лева/ без ДДС, а за Обособена позиция № 2 възлиза на 50 000 лева /петдесет хияди лева/ без ДДС.

Ценови предложения на участници, които надхвърлят посочения максимален финансов ресурс  ще бъдат отстранени от участие. 
В прогнозната стойност на обществената поръчка са включени всички разходи, свързани с качественото изпълнение на поръчката.
3. Критерий за възлагане: 

Обществената поръчка се възлага чрез „Икономически най-изгодна оферта” на основание чл. 70, ал. 2, т. 1 ЗОП – „най-ниска цена”
4. Изисквания към изпълнението на обществената поръчка:
Посочени са в Техническата спецификация  - таблици Образец №9 и Образец №10, съответно за Обособена позиция № 1 и Обособена позиция № 2, към настоящата документация, Раздел ІІІ, както и в проекта на договор – неразделна част от документацията за участие.

5. Срок на валидност на офертите
  5.1. Срокът на валидност на офертите е 3 (три) месеца, считано от крайния срок за получаване на офертите. Възложителят кани участниците да удължат срока на валидност на офертите, когато той не е изтекъл. Когато срокът е изтекъл, възложителят кани участниците да потвърдят валидността на офертите си за определен от него нов срок. Участник, който не удължи или не потвърди срока на валидност на офертата си, се отстранява от участие.
6.Място и срок за получаване на документацията за участие
Възложителят предоставя неограничен, пълен, безплатен и пряк достъп чрез профила на купувача на Възложителя:  
https://www.mbal-lukovit.com/p/%D0%BF%D1%80%D0%BE%D1%86%D0%B5%D0%B4%D1%83%D1%80%D0%B8-%D0%BF%D0%BE-%D0%B7%D0%BE%D0%BF
7. Разходи за поръчката
Разходите за изработването на офертите са за сметка на участниците. Участниците не могат да имат претенции по направените от самите тях разходи по подготовката и подаването на офертите си, включително и при отстраняване от участие.
8. Финансиране

Поръчката се финансира със собствени средства на „МБАЛ - ЛУКОВИТ" ЕООД.
ІІ. ИЗИСКВАНИЯ КЪМ УЧАСТНИЦИТЕ

1. Общи изисквания. Лично състояние на участниците

1.1. Участник в процедура за възлагане на обществена поръчка може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява строителство, доставки или услуги съгласно законодателството на държавата, в която то е установено.

              Възложителят не поставя условие за създаване на юридическо лице, когато участникът, определен за изпълнител, е обединение на физически и/или юридически лица, ако това е необходимо за изпълнение на поръчката.
              Участник не може да бъде отстранен от процедура за възлагане на обществена поръчка на основание на неговия статут или на правната му форма, когато той или участниците в обединението имат право да предоставят съответната доставка в държавата членка, в която са установени.

             Клон на чуждестранно лице може да е самостоятелен участник в процедура за възлагане на обществена поръчка, ако може самостоятелно да подава заявления за участие или оферти и да сключва договори съгласно законодателството на държавата, в която е установен. В този случай, ако за доказване на съответствие с изискванията за икономическо и финансово състояние, технически и професионални способности, клонът се позовава на ресурсите на търговеца, клонът представя доказателства, че при изпълнение на поръчката ще има на разположение тези ресурси.

1.2. Всяко заинтересовано лице може да подготви и да представи оферта за участие в обявената обществена поръчка.

1.3. *Свързани лица не могат да бъдат самостоятелни участници в една и съща процедура.

* Вж. дефиниция за „свързани лица”, дадена в § 2, т.45 от ДР на ЗОП.

С подаването на оферти се счита, че участниците се съгласяват с всички условия на възложителя, в т.ч. с определения от него срок на валидност на офертите и с проекта на договор. При изготвяне на офертата всеки участник трябва да се придържа точно към обявените от възложителя условия. Отговорността за правилното разбиране на условията от обявлението и указанията за участие се носи единствено от участниците.
2. Основания за отстраняване 

2.1. Възложителят отстранява от процедурата за възлагане на обществената поръчка участник, когато, преди или по време на провеждането й, за него са възникнали следните обстоятелства:

1. е осъден с влязла в сила присъда за престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;

2. е осъден с влязла в сила присъда за престъпление, аналогично на тези по т. 1, в друга държава членка или трета страна;

3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към общината по седалището на възложителя и на участника, или аналогични задължения съгласно законодателството на държавата, в която участникът е установен, доказани с влязъл в сила акт на компетентен орган
;

4. е налице неравнопоставеност в случаите по чл. 44, ал. 5;

5. е установено, че:

а) е представил документ с невярно съдържание, с който се доказва декларираната липса на основания за отстраняване или декларираното изпълнение на критериите за подбор;
б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

6. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която участникът е установен;

7. е налице конфликт на интереси, който не може да бъде отстранен.

8. е обявен в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен;

9. е лишен от правото да упражнява определена професия или дейност съгласно законодателството на държавата, в която е извършено деянието;

10. сключил е споразумение с други лица с цел нарушаване на конкуренцията, когато нарушението е установено с акт на компетентен орган;

11. доказано е, че е виновен за неизпълнение на договор за обществена поръчка или на договор за концесия за строителство или за услуга, довело до разваляне или предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;

12. е опитал да:

а) повлияе на вземането на решение от страна на възложителя, свързано с отстраняването, подбора или възлагането, включително чрез предоставяне на невярна или заблуждаваща информация, или

б) получи информация, която може да му даде неоснователно предимство в процедурата за възлагане на обществена поръчка.

Забележка:

а. Основанията по т. 1, т. 2, т. 7 и т. 12 по-горе се отнасят за лицата, които представляват участника и за членовете на неговите управителни и надзорни органи съгласно регистъра, в който е вписан участникът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му. 

В горните случаи, когато участникът, или юридическо лице в състава на негов контролен или управителен орган се представлява от физическо лице по пълномощие, основанията по т. 1, т. 2, т. 7 и т. 12 се отнасят и за това физическо лице.


Когато лицата, за които се отнасят основанията по т. 1, т. 2, т. 7 и т. 12 са повече от едно и за тях няма различие по отношение на въпросните обстоятелства, еЕЕДОП може да се подпише само от едно от тези лица, в случай че подписващият разполага с информация за достоверността на декларираните обстоятелства по отношение на останалите задължени лица.


Когато е налице необходимост от защита на личните данни или при различие в обстоятелствата, свързани с личното състояние на лицата, за които се отнасят основанията по т. 1, т. 2, т. 7 и т. 12,  информацията относно въпросните обстоятелства се попълва в отделен еЕЕДОП, подписан от съответното лице.

b. Основанията за отстраняване се прилагат и когато участник в процедурата е обединение от физически и/или юридически лица и за член на обединението е налице някое от тях (чл. 57, ал. 2 от ЗОП).

При подаване на оферта участникът декларира липсата на основанията за отстраняване чрез представяне на електронен Единен европейски документ за обществени поръчки (еЕЕДОП) – информацията се посочва в съответните раздели на Част ІІІ „Основание за изключване”, както следва: 

· Заобстоятелстватапо т. 1 и 2 (чл. 54, ал. 1, т. 1 и т. 2 от ЗОП) в част III, раздел „А“, участникът следва да предостави информация относно присъди за следните престъпления:

а. участие в престъпна организация – по чл. 321 и 321а от НК;

б. корупция – по чл. 301 – 307 от НК;

в. измама – по чл. 209 – 213 от НК;

г. терористични  престъпления  или престъпления,  които  са  свързани  с  терористични дейности – по чл. 108а от НК;

д. изпиране на пари или финансиране на тероризъм – по чл. 253, 253а или 253б от НК и по чл. 108а, ал. 2 от НК;

е. детски труд или други форми на трафик на хора – по чл. 192а или 159а – 159г от НК.

В част III, раздел „Г“, участникът следва да предостави информация относно присъди за престъпления по чл. 194 – 208, чл. 213а – 217, чл. 219 – 252, чл. 254а – 255а и чл. 256 – чл. 260 от НК.

В част III, раздел „В“участникът следва да предостави информация относно присъди за  престъпления  по  чл.  172, чл. 255б  и  чл.  352 – 353е  от  НК.  
Информация относно липсата или наличието на обстоятелства по чл. 54, ал.1, т.2 от ЗОП се попълва в съответните части на ЕЕДОП, приложими към престъпленията аналогични на тези по чл. 54, ал.1, т.1 от ЗОП. 

Участниците  посочват  информация  за  престъпления,  аналогични  на  посочените  в  т. 1 при наличие на присъда в друга държава членка или трета страна.

· За обстоятелствата по т. 3(чл. 54, ал. 1, т. 3 от ЗОП) се попълва част III, раздел „Б" от еЕЕДОП;

· За обстоятелствата по т. 4 (чл. 54, ал. 1, т. 4 от ЗОП) се попълва част III, раздел „В" от еЕЕДОП;

· За обстоятелствата по т. 5 (чл. 54, ал. 1, т. 5 от ЗОП) се попълва част III, раздел „В" от еЕЕДОП;

· За обстоятелствата по т. 6 (чл. 54, ал. 1, т. 6 от ЗОП) вчаст III, раздел „В" от еЕЕДОП, участникът следва да предостави информация относно извършени нарушения по чл. 118, чл. 128, чл. 245 и чл. 301 - 305 от Кодекса на труда или аналогични задължения.

В част III, раздел „Г“ от еЕЕДОП, участникът следва да предостави информация относно извършени нарушения по чл. 61, ал. 1, чл. 62, ал. 1 или 3, чл. 63, ал. 1 или 2, чл. 228, ал. 3 от Кодекса на труда, чл. 13, ал. 1 от Закона за трудовата миграция и трудовата мобилност или аналогични задължения.
Информация относно липсата или наличието на обстоятелства за аналогични на посочените в т. по чл. 54, ал.1, т.6 от ЗОП задължения, установени с акт на компетентен орган, съгласно законодателството на държавата, в която участникът е установен, се попълва в съответните части на ЕЕДОП.
· За обстоятелствата по т. 7 (чл. 54, ал. 1, т. 7 от ЗОП) се попълва част III, раздел „В" от еЕЕДОП;

· За обстоятелствата по т. 8 (чл. 55, ал. 1, т. 1 от ЗОП) се попълва част III, раздел „В" от еЕЕДОП;

· За обстоятелствата по т. 9 (чл. 55, ал. 1, т. 2 от ЗОП) се попълва част III, раздел „В" от еЕЕДОП;

· За обстоятелствата по т. 10 (чл. 55, ал. 1, т. 3 от ЗОП) се попълва част III, раздел „В" от еЕЕДОП;

· За обстоятелствата по т. 11 (чл. 55, ал. 1, т. 4 от ЗОП) се попълва част III, раздел „В" от еЕЕДОП;

· За обстоятелствата по т. 12 (чл. 55, ал. 1, т. 5 от ЗОП) се попълва част III, раздел „В" от еЕЕДОП.

Основанията за отстраняване се прилагат съобразно чл. 57 от ЗОП.

Участникът, избран за изпълнител доказва липсата на основанията за отстраняване чрез представяне на документите по чл. 58 от ЗОП.
Уточнение: Участник, за когото са налице основания, посочени в т. 1 – 12, има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че:

1. е погасил задълженията си по чл. 54, ал. 1, т. 3 от ЗОП, включително начислените лихви и/или глоби или че те са разсрочени, отсрочени или обезпечени;

2. е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

3. е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения;

4. е платил изцяло дължимото вземане по чл. 128, чл. 228, ал. 3 или чл. 245 от Кодекса на труда.

Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението.

В случай, че предприетите от участника мерки са достатъчни, за да се гарантира неговата надеждност, възложителят не го отстранява от процедурата.

Участниците са длъжни да уведомят писмено Възложителя в 3-дневен срок от настъпване на някое от обстоятелствата по т. 1 - 12 и чл. 101, ал. 11 от ЗОП.
2.2. Други основания за отстраняване

2.2.1 Възложителят ще отстрани от участие в процедурата: 

1. Участници, които са свързани лица по смисъла на § 1, т. 13 от Допълнителните разпоредби (ДР) на Закона за публичното предлагане на ценни книжа (ЗППЦК):
· лицата, едното от които контролира другото лице или негово дъщерно дружество;

· лицата, чиято дейност се контролира от трето лице;

· лицата, които съвместно контролират трето лице;

· съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително.

Съгласно § 1, т. 14 от ДР на ЗППЦК контрол е налице, когато едно лице:

· притежава, включително чрез дъщерно дружество или по силата на споразумение с друго лице, над 50 на сто от броя на гласовете в общото събрание на едно дружество или друго юридическо лице; или

· може да определя пряко или непряко повече от половината от членовете на управителния или контролния орган на едно юридическо лице; или

· може по друг начин да упражнява решаващо влияние върху вземането на решения във връзка с дейността на юридическо лице.

2. Участник, който няма право да участва в обществени поръчки на основание чл. 3, т. 8, във връзка с чл. 5, ал. 1, т. 3 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКЛТДС), освен когато не са налице условията по чл. 4 от закона.

3. Участник, който няма право да участва в обществени поръчки на основание чл. 69 от Закона за противодействие на корупцията и за отнемане на незаконно придобитото имущество (ЗПКОНПИ). 
4. Участник, който не отговаря на поставените критерии за подбор или не изпълни друго условие, посочено в обявлението за обществена поръчка или в тази документация. 
5. Участник, представил оферта, която не отговаря на: а) предварително обявените условия за изпълнение на поръчката; б) правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 от ЗОП. 
6. Участник, който не е представил в срок обосновката по чл. 72, ал. 1 от ЗОП или чиято оферта не е приета съгласно чл. 72, ал. 3 - 5 от ЗОП. 
7. Участник, подал оферта, която не отговаря на условията за представяне, включително за форма, начин, срок и валидност. 
8. Участник, който след покана от възложителя и в определения в нея срок не удължи или не потвърди срока на валидност на офертата си. 
9. Участник, който е предложил цена за изпълнение на поръчката, по-висока от определената от възложителя максимална стойност в настоящата документация за обществена поръчка. 
10. Участник, който е нарушил забрана по чл. 101, ал. 9 или 10 от ЗОП.

2.2.2. В Част ІІІ, Раздел Г на ЕЕДОП участникът следва да предостави и информацията относно:

· наличие на свързаност по смисъла на § 2, т. 45 от ДР на ЗОП между участници / чл. 107, т. 4 от ЗОП/.

· наличие на обстоятелство по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици.

· обстоятелствата по чл. 69 от Закона за противодействие на корупцията и за отнемане на незаконно придобитото имущество.

3. Специфични изисквания към участници – обединения, които не са юридически лица 

3.1. В случай, че участник в процедурата е обединение от физически и/или юридически лица, което не е регистрирано като самостоятелно юридическо лице:

3.1.1. Участникът следва да представи копие на документ – учредителен акт, договор, споразумение или друг приложим документ, от който да е видно правното основание за създаване на обединението.

3.1.2. С документа по т. 3.1.1., участникът представя и информация относно:

· правата и задълженията на участниците в обединението;

· разпределението на отговорността между членовете на обединението;

· дейностите по поръчката, които ще изпълнява всеки член на обединението.

3.1.3. Възложителят поставя следните изисквания към обединението-участник, съответствието с които следва да е видно от документа по т. 3.1.1, а именно:

· определянето на партньор или лице, което да представлява обединението за целите на обществената поръчка;

· да е налице солидарна отговорност на участниците в обединението при изпълнение на поръчката.

3.1.4. Възложителят не изисква създаване на юридическо лице, в случай че обединението бъде определено за изпълнител на обществената поръчка, но договорът за обществена поръчка се сключва след като изпълнителят представи пред Възложителя заверено копие от удостоверение за данъчна регистрация и регистрация по БУЛСТАТ на създаденото обединение или еквивалентни документи съгласно законодателството на държавата, в която обединението е установено.

3.1.5. Всички членове на обединението са задължени да останат в него за целия период на изпълнение на договора. Не се допускат промени в състава на обединението след подаване на офертата.

3.1.6. Съответствието с критериите за подбор се доказва от обединението - участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в документ по т. 1.1.

3.1.7. Лице, което участва в обединение, не може да подава самостоятелно оферта. 

3.1.8. Едно физическо или юридическо лице може да участва само в едно обединение.

4. Използване на капацитета на трети лица

Участниците могат за конкретната поръчка да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите и професионалните способности /ако е приложимо/.

По отношение на критериите, свързани с професионална компетентност и опит за изпълнение на поръчката, участниците могат да се позоват на капацитета на трети лица само ако тези лица ще участват в изпълнението на частта от поръчката, за която е необходим този капацитет.

Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

Възложителят изисква от участника да замени посоченото от него трето лице, ако то не отговаря на някое от условията по чл.65, ал. 4 от ЗОП, поради промяна в обстоятелства преди сключване на договора за обществена поръчка.

В условията на процедурата възложителят може да предвиди изискване за солидарна отговорност за изпълнението на поръчката от участника и третото лице, чийто капацитет се използва за доказване на съответствие с критериите, свързани с икономическото и финансовото състояние.
Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по чл.65 ал. 2 – 4 от ЗОП.

5. Подизпълнители

Участниците посочват в заявлението или офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.

Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата /ако е приложимо/.

Изпълнителите сключват договор за подизпълнение с подизпълнителите, посочени в офертата.

Възложителят изисква замяна на подизпълнител, който не отговаря на някое от условията поради промяна в обстоятелствата преди сключване на договора за обществена поръчка.

Подизпълнителите нямат право да превъзлагат една или повече от дейностите, които са включени в предмета на договора за подизпълнение.

Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя.

Разплащанията се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му.

Към искането изпълнителят предоставя становище, от което да е видно дали оспорва плащанията или част от тях като недължими.

Възложителят има право да откаже плащане, когато искането за плащане е оспорено, до момента на отстраняване на причината за отказа.

Независимо от възможността за използване на подизпълнители отговорността за изпълнение на договора за обществена поръчка е на изпълнителя.

         Замяна или включване на подизпълнител по време на изпълнение на договор за обществена поръчка се допуска при необходимост, ако са изпълнени едновременно следните условия:

1. за новия подизпълнител не са налице основанията за отстраняване в процедурата;

2. новият подизпълнител отговаря на критериите за подбор по отношение на дела и вида на дейностите, които ще изпълнява.

При замяна или включване на подизпълнител изпълнителят представя на възложителя копие на договора с новия подизпълнител заедно с всички документи, които доказват изпълнението на условията в срок до три дни от неговото сключване.
           При подаване на заявление за участие или оферта участникът декларира липсата на основанията за отстраняване и съответствие с критериите за подбор чрез представяне на единен европейски документ за обществени поръчки (ЕЕДОП). В него се предоставя съответната информация, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.

            Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП. 

Единният европейски документ за обществени поръчки се предоставя в електронен вид по образец, утвърден с акт на Европейската комисия.

Възложителят може да изисква по всяко време след отварянето на заявленията за участие или офертите представяне на всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

Когато участникът е обединение, което не е юридическо лице, ЕЕДОП се подава от всеки от участниците в обединението. При необходимост от деклариране на обстоятелства, относими към обединението, ЕЕДОП се подава и за обединението.

            Възложителят няма право да изисква документи, до които има достъп по служебен път или чрез публичен регистър, или могат да бъдат осигурени чрез пряк и безплатен достъп до националните бази данни на държавите членки.
Когато лицата по чл.54, ал.2 и 3 от ЗОП са повече от едно и за тях няма различие по отношение на обстоятелствата по чл.54, ал.1, т.1, 2 и 7 и чл.55, ал.1, т.5 от ЗОП, ЕЕДОП може да се подпише само от едно от тези лица, в случай че подписващият разполага с информация за достоверността на декларираните обстоятелства по отношение на останалите задължени лица.
6.Критерии за подбор: 
Участникът декларира съответствието с критериите за подбор, посочени от Възложителя чрез представяне на Единен европейски документ за обществени поръчки (ЕЕДОП). Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.
При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.
6.1.  Годност (правоспособност) за упражняване на професионална дейност.
6.1.1. Участникът трябва да е регистриран за производство, издадено по реда на ЗЛПХМ (в случаите по чл. 196, ал. 1 от ЗЛПХМ) и/или за търговия на едро с лекарствени продукти или да притежава разрешение за внос издадено по реда на ЗЛПХМ.
За чуждестранните  лица валидно - разрешение на търговия или производство; лицензия издадени от Европейската агенция по лекарствата или регулаторен орган на съответната държава членка  съгласно чл. 195 от ЗЛПХМ.
Обхватът на съответното разрешение трябва да съответства на предмета на поръчката, съответно за обособената позиция за която се участва.
Деклариране:
Участниците попълват част IV, буква „А” от ЕЕДОП, като посочат органа, който е издал документа/разрешението, обхвата на документа, дата на издаване и срок на валидност.
Доказване:

В случаите на чл.  67, ал. 5 и чл. 112, ал. 1, т. 2 от ЗОП изискването се доказва с валидно Разрешително за производство и/или за/търговия на едро/или внос с лекарствени продукти, издадено по реда и смисъла на ЗЛПХМ /чл.195 и чл.196 от ЗЛПХМ - заверено копие/или еквивалент.
6.1.2. Участниците, участващи за номенклатурни единици по обособени позиции, които са лекарствени продукти, съдържащи наркотични вещества съгласно Списък II и Списък III по чл.3, ал.2, т.2 и 3 от Закона за контрол върху наркотичните вещества и прекурсорите, следва да притежават валидна лицензия, издадена по реда на чл.32 от същия закон. Лицензията трябва да бъде със срок, не по - кратък от срока на договора.В случай, че срокът на валидността на лиценза изтича преди срока за изпълнение на поръчката, участникът следва  да представи декларация в свободен текст, в която да декларира, че ако бъде избран за изпълнител ще поднови лиценза със срок на валидност не по-кратък от срока на договора. 

Чуждестранните лица – изпълнители следва да представят документ за вписване в аналогични регистри на посочените в предходните точки съгласно законодателството на държавата-членка, в която са регистрирани.
Деклариране:
Участниците попълват част IV, буква „А” от ЕЕДОП, като посочат органа, който е издал документа, обхвата на документа, дата на издаване и срок на валидност.
Доказване:

 В случаите на чл.  67, ал. 5 и чл. 112, ал. 1, т. 2 от ЗОП изискването се доказва с валиден оригинал или нотариално заверено копие на лиценз за търговия на едро с наркотични вещества за медицински цели, в случай, че участникът оферира лекарствени продукти, съдържащи наркотични вещества/или еквивалент.
Съгласно чл. 67, ал. 8 от ЗОП, Възложителят няма да изисква документи, до които има достъп по служебен път или чрез публичен регистър, или могат да бъдат осигурени чрез пряк и безплатен достъп до националните бази данни на държавите членки.

По отношение на електронния ЕЕДОП: 

Eдинен европейски документ за обществени поръчки (ЕЕДОП) за Участника – представя се в електронен вид, във формат PDF подписан с електронен подпис, съгласно Закона за електронния документ и електронните удостоверителни услуги и на подходящ оптичен носител към пакета документи за участие в процедурата. 

При подготовката на процедурата, възложителят е създал образец на ЕЕДОП в електронен формат - Образец _е-ЕЕДОП.xml (предоставения от АОП български вариант на онлайн услугата „Единен електронен документ за обществени поръчки“, достъпна на адрес https://espd.eop.bg/espd-web/filter?lang=bg, без необходимост от предварителна регистрация.

ЕЕДОП представлява единна декларация от участниците, съдържаща информация за липса на основанията за отстраняване и съответствие им с критериите за подбор, поставени от Възложителя.

III. ТЕХНИЧЕСКА СПЕЦИФИКАЦИЯ


1. Участниците в процедурата за възлагане на обществената поръчка задължително оферират и доставят разрешени за употреба медикаменти на територията на Република България -  по реда на Закона за лекарствените продукти в хуманната медицина /ЗЛПХМ/. Доставяните стоки трябва да притежават всички необходими обозначения, маркировки  и други данни, в съответствие с действащото в страната законодателство и да са придружени от сертификати за качество и други документи, съгласно изискванията на българските и съответните международни норми и стандарти.  


Остатъчният срок на годност на доставяните стоки към датата на доставката трябва да бъде минимум 75% от обявения от производителя на стоката върху опаковката й.


Когато по време на действие на договора за обществена поръчка, държавната регулирана цена на договорен за доставка лекарствен продукт, включен в Позитивния лекарствен списък по чл. 262, ал. 5 от ЗЛПХМ, стане по-ниска от договорената, Възложителят ще заплаща лекарствения продукт по по-ниската цена, считано от датата на влизане в сила на конкретното решение на Комисията по цени и реимбурсиране.   

2.Предметът на обществената поръчка включва и лекарствени продукти от Техническата спецификация, част от характеристиките на които са променени от производителя в срока на действие на договора (търговска опаковка и/или количество на активно вещество и/или лекарствена форма, и/или концентрация, и/или мярка в опаковката, и/или технологично усъвършенстване, и/или замяна на продукт от спецификацията с нов), когато новите лекарствени продукти отговарят на изискванията и нуждите на Възложителя. 


3.В случаите по т. 2. Изпълнителят е длъжен своевременно да уведоми Възложителя и да представи писмо от производителя относно извършената промяна след регистрация и публикуване на цената на новия лекарствен продукт в сайта на Националния съвет по цени и реимбурсиране на лекарствените продукти.


4.Предметът на обществената поръчка ще се изпълнява чрез периодични доставки, по писмени заявки на Възложителя, за лекарствени продукти от Техническата спецификация (Образец № 9 и Образец № 10).


5.Количествата, посочени в Техническата спецификация, са ориентировъчни и зависят от текущите потребности на Възложителя в срока на действие на договора за възлагане на обществената поръчка. Възложителят не се ангажира със закупуването на цялото количество. Възложителят може да заяви по-големи количества от дадена номенклатурна единица, в рамките на общата прогнозна стойност на поръчката.

 6. Обхватът и основните параметри на обществената поръчка са подробно описани в Техническата спецификация за изпълнение на обществената поръчка (таблици Образец №9 и Образец №10), представляваща неразделна част от настоящата документация за участие. Обособена позиция № 1 обхваща  344 броя номенклатури. Обособена позиция № 2 обхваща  41  броя номенклатури.

7. В случай, че наименование или част от наименование на номенклатурна единица съвпада с конкретен модел, източник, стандарт, процес, търговска марка, патент, тип, произход или производство, да се счита, че Възложителят във всички случаи посочва изискване „или еквивалентно“, в съответствие с разпоредбата на чл.48, ал.2 от ЗОП.

8. Изпълнителят осигурява необходимите транспортни средства за доставката на лекарствени продукти.

9. При изпълнението на поръчката изпълнителят следва да разполага с подходяща материална/складова база за качествено съхранение и запазване годността на лекарствените продукти.

10. Срокът за доставяне на стоките е до 72 часа от получаване на заявка, а в отделни случаи, въз основа на изрично искане от ВЪЗЛОЖИТЕЛЯ - до 24 часа или по-кратък срок, от получаване на заявка. При подадена заявка за спешно изпълнение, срокът на доставка се уговаря между ВЪЗЛОЖИТЕЛЯ и ИЗПЪЛНИТЕЛЯ. 

11. При изпълнението на поръчката участникът следва да може да представи документи за оторизация на лекарствените продукти от производител при поискване от Възложителя.
IV. КРИТЕРИЙ ЗА ВЪЗЛАГАНЕ

1. Обществената поръчка се възлага въз основа на икономически най-изгодната оферта, която се определя въз основа на критерия за възлагане: „най-ниска цена” за  всяка номенклатура от позиция №1 и №2 закръглена до вторият знак след десетичната запетая.
Цената за всяка номенклатура е произведение от количеството лекарствен продукт от съответната номенклатура и стойността на единица количество.
2. На първо място се класира този участник, в чиято оферта е предложена най-ниска цена за изпълнение на обществената поръчка, съгласно Ценовото предложение. Останалите участници се класират в низходящ ред, съгласно предложената от тях цена. В случай, че най - ниската предложена цена е представена в две или повече оферти, комисията по чл.103 ЗОП провежда публично жребий за определяне на изпълнител между класираните на първо място оферти.
3. До отваряне на ценовото предложение се допускат само оферти, които отговарят на предварително обявените изисквания на възложителя.

4. Комисията класира участниците по степента на съответствие на офертите с предварително обявените от възложителя условия на основание чл.58 ал. 1 от ППЗОП.
V. ИЗИСКВАНИЯ КЪМ ОФЕРТИТЕ И ДОКУМЕНТИТЕ. ПРЕДСТАВЯНЕ НА ОФЕРТИТЕ
1. Подготовка на офертата:

1.1 Участниците трябва да проучат всички указания и условия за участие, дадени в документацията. При изготвяне на офертата всеки участник трябва да се придържа точно към обявените от възложителя условия.

1.2 Представянето на оферта задължава участника да приеме напълно всички изисквания и условия, посочени в обявлението за обществена поръчка и в тази документация при спазване на ЗОП и ППЗОП.
1.3 До изтичането на срока за подаване на офертите всеки участник може да промени, допълни или да оттегли офертата си.

2. Задължителни условия

2.1. Всеки участник може да представи само една оферта;

2.2. Лице, което участва в обединение или е дало съгласие да е подизпълнител в офертата на друг участник, не може да представя самостоятелна оферта;

2.3. Едно физическо или юридическо лице може да участва само в едно обединение. 

2.4. Свързани лица не могат да бъдат самостоятелни участници в една и съща процедура.

3. Съдържание и представяне на офертата:

3.1. Офертата се представя на български език в запечатана, непрозрачна ОПАКОВКА от участника, или от упълномощен от него представител – лично или чрез пощенска или друга куриерска услуга с препоръчана пратка с обратна разписка, на адреса, посочен от възложителя. Върху опаковката участникът посочва:

· наименованието на  участника, включително участниците в обединението, когато е приложимо;

· адрес за кореспонденция, телефон и по възможност – факс и електронен адрес;

· наименованието на поръчката и обособените позиции, за които се подават документите.
Офертата съдържа:
а) Опис на представените документи, съдържащи се в офертата, подписан от участника – попълва се Образец № 1;

б) Единен европейски документ за обществени поръчки (ЕЕДОП) за участника в съответствие с изискванията на закона и условията на възложителя -  Образец № 2

в) Документи за доказване на предприетите мерки за надеждност - когато е приложимо.

г) Документ по чл.37, ал.4 от ППЗОП, съдържащ информацията по т. 3.1. на Раздел II.
д) Техническо предложение - съдържащо:

· предложение за изпълнение на поръчката в съответствие с техническата спецификация и изискванията на възложителя – Образец №3 с приложена към него таблица - Образец №4 или Образец №5 в зависимост от обособената позиция, за която се участва.
Образец № 4 и Образец № 5 се представят освен на хартиен и на оптичен носител (CD).

Внимание: За всяка обособена позиция се подава отделно техническо предложение.


При несъответствие на техническото предложение с техническата спецификация, участникът ще бъде отстранен от участие в процедурата.
е) ЗАПЕЧАТАН, НЕПРОЗРАЧЕН ПЛИК С НАДПИС ”ПРЕДЛАГАНИ ЦЕНОВИ ПАРАМЕТРИ“

„Ценово предложение” - попълва се Образец №6 в оригинал, подписано и подпечатано на всяка страница от представляващия участника или упълномощено лице. Ценовото предложение се представя по приложения в тази документация за участие Образец №6 с приложена към него таблица, в която са посочени и попълнени отделни номенклатури – Образец №7 или Образец №8, подписана и подпечатана (в приложимите случаи), като цената се формира без ДДС и включва всички разходи за опаковка, доставка, транспорт, данъци, такси, мита и други, франко адреса на доставка. 

Ценовата оферта трябва да съответства на техническото предложение на съответиня участник за изпълнение на обществената поръчка. Посочват се единични цени и общата цена за изпълнение на обособената позиция по поръчката. Предлаганата единична цена за всяка номенклатурна единица трябва да бъде с точност до третия десетичен знак.

Предлаганите цени за лекарствените продукти не следва да превишават цената, определена по ПЛС – референтна.
    Извън плика с надпис „Предлагани ценови параметри“ не трябва да е посочена никаква информация относно цената. Участници, които по какъвто и да е начин са включили някъде в офертата си извън плика "Предлагани ценови параметри " елементи, свързани с предлаганата цена или части от нея, ще бъдат отстранени от участие в процедурата. В случай, че за цена на предложен лекарствен продукт е посочено стойност „нула”, участникът подлежи на отстраняване съгласно чл. 107, т. 2, б. „а” от ЗОП.

Внимание: За всяка обособена позиция се подава отделен плик, съдържащ ценово предложение. Върху плика, съдържащ ценово предложение, се посочва номера на обособената позиция, за която се участва.


Образец №7 и Образец №8 се представят освен на хартиен и на оптичен носител (CD).
Неизпълнението на горните условия, свързани с ценовото предложение, е основание за отстраняване от участие в процедурата.
Отговорност за евентуално допуснати грешки или пропуски в изчисленията на предложените цени носи единствено участникът в процедурата.
При несъответствие между единичните и общата калкулирана цена по номенклатурните единици, за валидни ще се считат представените единични цени, като общата стойност за съответната номенклатура ще се преизчислява съобразно единичните цени.
При несъответствие между крайните изчислени цени по отделните номенклатурни единици и общата цена за изпълнение на съответната обособена позиция, общата стойност за изпълнение на обособената позиция ще се преизчисли  съобразно предложеното по отделните номенклатурни единици.



Участникът подготвя офертата си съгласно формата и съдържанието на образците от документацията на Възложителя. Не се допуска промяна и/или редакция на тяхното съдържание.
3.2. Изисквания към документите:

3.2.1 Документите и данните в офертата се подписват само от лица с представителни функции по закон, съответно изрично упълномощения представител на обединението и/или специално упълномощени за това лица. Когато документи, свързани с участие в обществени поръчки, се подават от лице, което представлява участника по пълномощие, в ЕЕДОП се посочва информация относно обхвата на представителната му власт.
3.2.2. Документите, които физически лица попълват в личното си качество, не може да се подписват от пълномощник.
3.2.3. Всички документи трябва да са: на български език, подписани или заверени, когато са копия с гриф „Вярно с оригинала” и печат – само за участниците, за които е приложимо.  

3.3 Конфиденциална информация 

3.3.1. Участникът може да посочи коя информация в своята оферта смята за конфиденциална във връзка с наличието на търговска тайна. В тези случаи информацията не се разкрива от възложителя. Участниците не могат да се позоват на конфиденциалност по отношение на предложенията от офертите им, които подлежат на оценка.
3.3.2. Документите, систематизирани и комплектовани съгласно посочените по-горе изисквания, се поставят в непрозрачна ОПАКОВКА, която се запечатва и надписва от участника.
4. Подаване на оферти:

4.1. Място и срок за подаване на оферти

Офертата се представя от участника, или от упълномощен от него представител – лично или чрез пощенска или друга куриерска услуга с препоръчана пратка с обратна разписка на адрес: „МБАЛ – ЛУКОВИТ“ ЕООД, гр. Луковит - 5770, ул.”Княз Борис 1” № 52
Срокът за подаване на офертите е посочен в обявлението.
4.2. Приемане и връщане на оферти

4.2.2 При подаване на офертата и приемането й върху опаковката се отбелязва входящ номер, дата и час на постъпване и посочените данни се отбелязват във входящ регистър.

4.2.3. Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост.

4.2.4. Когато към момента на изтичане на крайния срок за получаване на офертите пред мястото, определено за тяхното подаване все още има чакащи лица, те се включват в списък, който се подписва от представител на възложителя и присъстващите лица. Офертите на лицата от списъка се приемат.

4.2.5. Не се допуска приемане на оферти от лица, които не са включени в списъка по т. 4.2.4.
VI. ДЕЙСТВИЯ НА КОМИСИЯТА 
1. Разглеждането и оценката на офертите се осъществява от комисия, назначена от Възложителя. Комисията се състои от нечетен брой членове.

2. Действията на комисията се протоколират. 

3. Решенията на комисията се вземат с мнозинство от членовете й. Когато член на комисията е против взетото решение, той подписва протокола с особено мнение и писмено излага мотивите си.

4. Комисията за разглеждане и оценка на офертите започва работа след получаване на представените оферти и протокола за предаване на офертите на председателя на комисията.

5. Получените оферти се отварят на датата, посочена в обявлението на обществената поръчка, на публично заседание, на което могат да присъстват участниците в процедурата или техни упълномощени представители, както и представители на средствата за масово осведомяване. 

6. Комисията отваря по реда на тяхното постъпване запечатаните непрозрачни опаковки и оповестява тяхното съдържание и проверява за наличието на отделен запечатан плик с надпис „Предлагани ценови параметри“. 

7. Най-малко трима от членовете на комисията подписват техническото предложение и плика с надпис „Предлагани ценови параметри“.

8. Комисията предлага по един от присъстващите представители на другите участници да подпише техническото предложение и плика с надпис „Предлагани ценови параметри“.

9. След извършване на горните действия приключва публичната част от заседанието на комисията.

10. Комисията разглежда документите за съответствие с изискванията към личното състояние и критериите за подбор, поставени от възложителя, и съставя протокол.

11. Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията ги посочва в протокола по т. 10 и изпраща протокола на всички участници в деня на публикуването му в профила на купувача.

12. В срок до 5 работни дни от получаването на протокола по т. 10 участниците, по отношение на които е констатирано несъответствие или липса на информация, могат да представят на комисията нов ЕЕДОП и/или други документи, които съдържат променена и/или допълнена информация. 
Допълнително предоставената информация може да обхваща и факти и обстоятелства, които са настъпили след крайния срок за получаване на оферти или заявления за участие.

13. Възможността по т. 12 се прилага и за подизпълнителите и третите лица, посочени от участника. Участникът може да замени подизпълнител или трето лице, когато е установено, че подизпълнителят или третото лице не отговарят на условията на възложителя, когато това не води до промяна на техническото предложение.

14. След изтичането на срока по т. 12 комисията пристъпва към разглеждане на допълнително представените документи относно съответствието на участниците с изискванията към личното състояние и критериите за подбор.

15. При извършването на предварителния подбор и на всеки етап от процедурата комисията може при необходимост да иска разяснения за данни, заявени от участниците, и/или да проверява заявените данни, включително чрез изискване на информация от други органи и лица.

16. Комисията не разглежда техническите предложения на участниците, за които е установено, че не отговарят на изискванията за лично състояние и на критериите за подбор. Комисията разглежда допуснатите оферти и проверява за тяхното съответствие с предварително обявените условия.

17. Ценовото предложение на участник, чиято оферта не отговаря на изискванията на възложителя, не се отваря. 

18. Не по-късно от два работни дни преди датата на отваряне на ценовите предложения комисията обявява чрез съобщение в профила на купувача датата, часа и мястото на отварянето. 

19. Комисията класира участниците по степента на съответствие на офертите с предварително обявените от възложителя условия.

20. Комисията изготвя протокол за резултатите от работата си. Протоколът на комисията се подписва от всички членове и се предава на възложителя заедно с цялата документация.

21. Процедурата завършва с решение за:

а) определяне на изпълнител по договора за обществената поръчка; 

б) прекратяване на процедурата.

VІІ. ОБЯВЯВАНЕ НА РЕШЕНИЕТО ЗА ИЗБОР НА ИЗПЪЛНИТЕЛ

1. Определяне на изпълнител на обществената поръчка

1.1. Възложителят определя за изпълнител на поръчката участник, за когото са

изпълнени следните условия: 

· не са налице  основанията за отстраняване от процедурата, освен в случаите по чл. 54, ал. 4 и 5 от ЗОП, и отговаря на критериите за подбор, а когато е приложимо - и на недискриминационните правила и критерии за намаляване броя на кандидатите;
· офертата на участника е получила най-висока оценка при прилагане на предварително обявените от възложителя условия и избрания критерий за възлагане

1.2. В решението възложителят посочва и отстранените от участие в процедурата участници и оферти с мотивите за отстраняването им.

Възложителят изпраща решението по т. 1.1 на участниците в 3-дневен срок от издаването му. В решението се посочва връзка към електронната преписка в профила на купувача, където са публикувани протоколите и окончателните доклади на комисията.
2. Прекратяване на процедурата

2.1. Възложителят прекратява процедурата за възлагане на обществената поръчка с мотивирано решение в случаите, определени в чл. 110, ал. 1 от ЗОП.

2.2. Възложителят изпраща решението по т. 1.1 на участниците в 3-дневен срок профила на купувача, където са публикувани протоколите и окончателните доклади на от издаването му. В решението се посочва връзка към електронната преписка в комисията. 

VIII. ДОГОВОР ЗА ОБЩЕСТВЕНА ПОРЪЧКА. ДОГОВОР ЗА ПОДИЗПЪЛНЕНИЕ

Възложителят сключва с определения изпълнител писмен договор за обществена поръчка, при условие че при подписване на договора определеният изпълнител:

1. представи документи, удостоверяващи липсата на основанията за отстраняване от процедурата, както и съответствието с поставените критерии за подбор, включително за третите лица и подизпълнителите, ако има такива;

2. представи определената гаранция за изпълнение на договора;

3. извърши съответна регистрация, представи документ или изпълни друго изискване, което е необходимо за изпълнение на поръчката съгласно изискванията на нормативен или административен акт и е поставено от възложителя в условията на обявената поръчка.
4. Да представи декларация дали са налице обстоятелствата по чл.42, ал.2, т.2, чл.59, ал.1, т.3 и чл.66, ал.2 от Закона за мерките срещу изпирането на пари;
Възложителят не сключва договор, когато участникът, класиран на първо място:

1. откаже да сключи договор;

2. не изпълни някое от условията по-горе, или

3. не докаже, че не са налице основания за отстраняване от процедурата.

Договорът трябва да съответства на проекта на договор, приложен в документацията, допълнен с всички предложения от офертата на участника, въз основа на които последният е определен за изпълнител на поръчката. Промени в проекта на договор се допускат по изключение, когато е изпълнено условието по чл. 116, ал. 1, т. 7 от ЗОП и са наложени от обстоятелства, настъпили по време или след провеждане на процедурата.

 
Възложителят сключва договора в едномесечен срок след влизането в сила на решението за определяне на изпълнител или на определението, с което е допуснато предварително изпълнение на това решение, но не преди изтичане на 14-дневен срок от уведомяването на заинтересованите участници за решението за определяне на изпълнител.
Възложителят може да сключи договор за обществена поръчка преди изтичането на 14-дневния срок от уведомяването на заинтересованите участници за решението за определяне на изпълнител в следните случаи:

1. изпълнителят е определен в резултат на:

а) процедура по чл. 18, ал. 1, т. 8 - 10 и 13 от ЗОП и има само един поканен участник, или

б) процедура по чл. 18, ал. 1, т. 8 - 10 и 13, открита на основание чл. 79, ал. 1, т. 4, чл. 138, ал. 1, чл. 164, ал. 1, т. 3 или 4, или чл. 182, ал. 1, т. 1 от ЗОП и има повече поканени участници;

2. определеният за изпълнител е единственият заинтересован участник и няма заинтересовани кандидати, или

3. договорът се сключва въз основа на рамково споразумение с един участник.

Възложителят няма право да сключи договор с определения изпълнител преди влизането в сила на всички решения по процедурата, освен когато е допуснато предварително изпълнение или когато процедурата е открита на основание чл. 79, ал. 1, т. 4, чл. 138, ал. 1, чл. 164, ал. 1, т. 3 или 4, или чл. 182, ал. 1, т. 1 от ЗОП.

Възложителят няма право да изисква документи:

1. които вече са му били предоставени или са били предоставени на възложителя, сключил рамковото споразумение, и са актуални;

2. до които има достъп по служебен път или чрез публичен регистър;

3. които могат да бъдат осигурени чрез пряк и безплатен достъп до националните бази данни на държавите членки;
При условията на чл.70 от ППЗОП, когато определеният изпълнител е неперсонифицирано обединение на физически и/или юридически лица, договорът за обществена поръчка се сключва, след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.
За всички неуредени въпроси във връзка със сключването, изпълнението и прекратяването на договора за обществена поръчка се прилагат разпоредбите на Търговския закон и на Закона за задълженията и договорите.
Изпълнителите сключват договор за подизпълнение с подизпълнителите, посочени в офертата.

ГАРАНЦИИ:


1. Условия и размер на гаранцията за изпълнение на договора, условия и начин на плащането й. 


1.1 Гаранцията за изпълнение е в размер на 1 % от стойността на договора/респ. обособената позиция, без ДДС. 


1.2 Гаранцията за изпълнение на договора може да се представи под формата на:

а) банкова гаранция – (изготвя се по образец на банката, която я издава, при условие че в гаранцията са вписани условията на Възложителя);

           б) парична сума, преведена по по следната банкова сметка на Възложителя:

  IBAN: BG59STSA93001525979457
  BIC: STSABGSF
  Банка: Банка ДСК
В нареждането за плащане следва да бъде записан текстът: "Гаранция за добро изпълнение на ОП с предмет: „Доставка на медикаменти за нуждите на „Многопрофилна болница за активно лечение – Луковит“ ЕООД по обособени позиции”. 
в) застраховка, която обезпечава изпълнението чрез покритие на отговорността на изпълнителя.

Участникът сам избира формата на гаранцията за изпълнение на договора. Когато участника избере гаранцията за изпълнение на договора да бъде банкова гаранция или застраховка, тогава тя трябва да бъде безусловна и неотменима, в полза на „МБАЛ - ЛУКОВИТ " ЕООД и със срок на валидност – 30 дни след изтичане срока на договора.   

1.3 Когато гаранцията е представена под формата на парична сума или банкова гаранция, то тогава тя може да се предостави от името на изпълнителя за сметка на трето лице – гарант.

1.4 Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката. 

1.5. Участникът, определен за изпълнител на обществена поръчка, представя оригинал на банковата гаранция и застраховката или оригинали на платежния документ за внесената по банков път гаранция за изпълнение на договора преди подписването на самия договор. Гаранцията за изпълнение, преведена по банков път, следва да е постъпила реално в банковата сметка на Възложителя не по-късно от датата на сключване на договора за обществената поръчка. 

1.6. Условията и сроковете за задържане или освобождаване на гаранцията за изпълнение се уреждат в договора за възлагане на обществена поръчка. 

IX. УСЛОВИЯ ЗА ПОЛУЧАВАНЕ НА РАЗЯСНЕНИЯ
1. Общи указания - разяснения

1.1. Съгласно чл. 180 ЗОП, при писмено искане, направено до 5 дни преди изтичане на срока за получаване на оферти, в срок до 3 дни от получаване на искането, възложителят публикува в профила на купувача писмени разяснения по условията на поръчката.

В разясненията не се посочва информация за лицата, които са ги поискали.
1.2 Възложителят не предоставя разяснения ако искането е постъпило след срок

по т. 1.1 по-горе.

 2. Обмяна на информация

2.1. До приключване на публичното състезание за възлагане на обществената поръчка не се позволява размяна на информация по въпроси, свързани с провеждането й, освен по реда, определен в ЗОП и в документацията, между заинтересовано лице, участник или техни представители и:

а) органите и служители на възложителя, свързани с провеждането на процедурата;

б) органите, длъжностните лица, консултантите и експертите, участвали в изработването и приемането на документацията за участие.

2.2. Органите, длъжностните лица, консултантите и експертите, имащи отношение към провеждането на процедурата нямат право да разгласяват информация относно извършваните от тях действия по или във връзка с публичното състезание, освен в случаите и по реда, определени с документацията.

2.3. Възложителят на обществената поръчка уведомява всеки участник, за всяко свое решение, имащо отношение към неговото участие в процедурата. 
3. Връчване на решения 

3.1. Решенията на възложителя се изпращат 

3.1.1  На адрес, посочен от участника:

· на електронна поща, с подписано с електронен подпис съобщение за изпращане, или

· чрез пощенска или друга куриерска услуга с препоръчана пратка с обратна разписка;

3.1.2. По факс

Когато решението на е получено от участника по някой от начините, посочени в т. 3.1.1 и 3.1.2., възложителят публикува съобщение до него в профила на купувача. Решението се смята за връчено от датата на публикуване на съобщение.

3.2. Неправилно посочен адрес или факс за кореспонденция или не уведомяване за промяна на адреса или факса за кореспонденция освобождава възложителя от отговорност за неточно изпращане на уведомленията или информацията.

Х. ЗАКЛЮЧИТЕЛНИ УСЛОВИЯ

1. Подлежащи на обжалване актове

Всяко решение на възложителя в процедурата за възлагане на обществената поръчка до сключването на договора подлежи на обжалване относно неговата законосъобразност пред Комисията за защита на конкуренцията.

2. Подаване на жалба
2.1. Жалба може да подаде всяко заинтересовано лице в 10-дневен срок от уведомяването му за съответното решение, а ако не е уведомено – от датата на узнаването или от датата, на която е изтекъл срокът за извършване на съответното действие.

2.2. Жалба се подава едновременно до Комисията за защита на конкуренцията и до възложителя, чието решение се обжалва.

3. Сроковете, посочени в тази документация се изчисляват, като следва:

3.1. Сроковете, посочени в тази документация се изчисляват, както следва:

· когато срокът е посочен в дни, той изтича в края на последния ден на посочения период;

· когато последният ден от един срок съвпада с официален празник или почивен ден, на който трябва да се извърши конкретно действие, счита се, че срокът изтича в края на първия работен ден, следващ почивния.

2. Сроковете в документацията са в календарни дни. Когато срокът е в работни дни, това е изрично указано при посочването на съответния срок. 

По отношение на неописаните обстоятелствено елементи от документацията пряко приложение намират разпоредбите на Закона за обществените поръчки и Правилника за прилагане на Закона за обществените поръчки. Относно  откриването и провеждането на процедурата  за възлагане на обществена поръчка и  сключването на договор пряко приложение има ЗОП и ППЗОП, както и приложимите национални и международни нормативни актове, съобразно с предмета на поръчката, като съответните разпоредби намират приложение и без да са възпроизведени в решението, обявлението или документацията.

�т. 3 не се прилага, когато размерът на неплатените дължими данъци или социалноосигурителни вноски е до 1 на сто от сумата на годишния общ оборот за последната приключена финансова година, но не повече от 50 000 лв.





